મોટી પાનેલીમાં ભાયાવદર રોડ ઉપરનું ખુલ્લું ફાટક બંધ કરી રેલવે દ્વારા અણઘડ રીતે અન્ડરબ્રીજ બનાવાતા તેમાં ૨થી ૩ ફૂટ જેટલા પાણી ભરાયેલા રહેતા હોઈ ખેડુતો અને લોકોને અવરજવરમાં મુશ્કેલી પડતી હોઈ રેલવેને રજૂઆતો કરવા છતાં ટ્રેક ઉપરનો વૈકલ્પિક રસ્તો ચાલુ ન રખાતા અને અન્ડરબ્રીજમાં ભરાતા પાણીનો પ્રશ્ન હલ ન કરાતા રેલવેની તાનાશાહી સામે રોષે ભરાયેલા ખેડૂતોએ આજથી પ્રતિક ઉપવાસ આંદોલનનો પ્રારંભ કરી થાળી-વેલણ વગાડી વિરોધ પ્રદર્શન કર્યું હતું.